Мікіта Міхайлавіч Нікалаевіч

Мікіта Нікалаевіч (нар. , ) — беларускі футбаліст, паўабаронца.

 Клубная кар’ера 
Выхаванец футбольнага клуба «Мінск», з 2014 года пачаў выступаць за дубль і хутка замацаваўся ў яго складзе. Увосень 2015 года гуляў за «Мінск» у Юнацкай лізе УЕФА. У сезоне 2016 стаў часам прыцягвацца да асноўнай каманды, але тады так і не дэбютаваў у афіцыйных матчах.

19 сакавіка 2017 года дэбютаваў у асноўнай камандзе «Мінска» ў матчы чвэрцьфіналу Кубка Беларусі супраць БАТЭ (1:2), выйшаўшы на замену на 84-й хвіліне. У Вышэйшай лізе дэбютаваў 15 чэрвеня 2017 года ў гасцявым матчы супраць гродзенскага «Нёмана» (1:3), выйшаўшы на замену ў другім тайме. Да канца сезона 2017 згуляў яшчэ ў 6 матчах, пераважна выходзячы на замену.

У студзені 2018 года падоўжыў кантракт з «Мінскам». Сезон 2018 пачынаў у дублі, неўзабаве стаў выхадзіць на замену ў асноўнай камандзе, а з ліпеня пачаў трывала з’яўляцца ў стартавым складзе.

У студзені 2019 года па заканчэнні кантракта пакінуў «Мінск» і неўзабаве стаў іграком жодзінскага «Тарпеда-БелАЗ», падпісаўшы трохгадовы кантракт. У жодзінскай камандзе рэгулярна з’яўляўлся на полі, але не меў трывалага месца ў аснове, звычайна чаргаваўся выхады ў стартавым складзе і на замену. У студзені 2022 года па заканчэнні кантракта пакінуў «Тарпеда-БелАЗ».

У лютым 2022 года стаў іграком сафійскай «Славіі». У жніўні 2022 года пакінуў балгарскі клуб, а ў верасні далучыўся да харвацкага «Дугаполя».

У красавіку 2023 года вярнуўся ў Беларусь, падпісаўшы кантракт з салігорскім «Шахцёрам». Пакінуў клуб па заканчэнні кантракта ў снежні 2023 года.

 Міжнародная кар’ера 
У кастрычніку 2013 года ў складзе юнацкай зборнай Беларусі (да 17) прымаў удзел у кваліфікацыйным раўндзе чэмпіянату Еўропы.

10 лістапада 2017 года дэбютаваў у моладзевай зборнай Беларусі, выйшаўшы ў стартавым складзе ў таварыскім матчы супраць Літвы (0:0).

 Статыстыка выступленняў 
СезонДывізіёнКлубКраінаМатчыГалы 2014  дубль  Мінск    16  2 2015  дубль  Мінск    18  4 2016  дубль  Мінск    28  5 2017  Д1  Мінск    7  0 2018  Д1  Мінск    25  2 2019  Д1  Тарпеда-БелАЗ    21  1 2020  Д1  Тарпеда-БелАЗ    27  2 2021  Д1  Тарпеда-БелАЗ    25  3 2021/22 (2)  Д1  Славія    5  0 2022/23 (1)  Д2  Дугаполе    8  0 2023  Д1  Шахцёр    14  1

 Грамадзянская пазіцыя 
Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

 Крыніцы 

 Спасылкі 


Катэгорыя:Футбалісты Беларусі
Катэгорыя:Ігракі ФК Мінск
Катэгорыя:Ігракі ФК Тарпеда-БелАЗ
Катэгорыя:Ігракі ФК Славія Сафія
Катэгорыя:Ігракі ФК Дугаполе
Катэгорыя:Ігракі ФК Шахцёр Салігорск